
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 94 

- 22 Μαΐου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

97. Μετονομαοία της ΔΟΥ Νέων Λιοσίων. Τροποποίηση 

του Π.Δ. 551/1988 . 

98. Αύξηση κατά δέκα(10) δισεκατομμύρια δραχμέςτου 

μετοχικού κεφαλαίου της «ΔΗΜΟΣΙΑΣ ΕΠ1ΧΕΙΡΗ- 
ΣΕΩΣ ΠΕΤΡΕΛΑΙΟΥ Α.Ε.» . 

99. Τροποποίηση και συμπλήρωση του Π.Δ. 884/76 

«περί Κανονισμού Διαρθρώσεως των Υπηρεσιών και Κα- 
ταστάσεως του Προσωπικού του ΕΟΤ . 

100. Τροποποίηση του Π.Δ. 50/96 (ΦΕΚ 45Α) Μεταθέ¬ 
σεις και τοποθετήσεις των Εκπαιδευτικών της Δη¬ 
μόσιας Πρωτοβάθμιας και Δευτεροβάθμιας Εκπαί¬ 
δευσης . 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο υπ’ αριθμ. 72 Προεδρικό Διά¬ 
ταγμα Τροποποίησης και συμπλήρωσης των Ωρολο¬ 
γίων και Αναλυτικών Προγραμμάτων των Τεχνικών - 
Επαγγελματικών Λυκείων και Τεχνικών - Επαγγελματι¬ 
κών Σχολών της Δευτεροβάθμιας Εκπαίδευσης. 

ΑΠΟΦΑΣΕΙΣ 

Επιτόκια χρηματοδότησης των πιστωτικών ιδρυμάτων από 
την Τράπεζα της Ελλάδος . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 97 (1) 

Μετονομαοία της ΔΟΥ Νέων Λιοσίων. Τροποποίηση του Π.Δ. 
551/1988. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Της παρ. 5 του άρθρου 24 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), σε συνδυασμό με 
τις διατάξεις του άρθρου 6 παρ. 6τουν. 2026/1992(Α 43) 
β) Του άρθρου 27 του Ν. 2081/1992 «Ρύθμιοη του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και άλλων επαγγελματιών 
και άλλες διατάξεις» (Α’ 154), με το οποίο προστέθηκε άρθρο 
29Α στο Ν. 1558/1985. 

γ) Του Π.Δ. 300/1994 «Μετονομαοία του Δήμου Νέων Λιο¬ 


σίων του Νομού Αττικής» (Α' 159). 

2. Την αριθμ. ΔΙΔΚ/Φ. 44.1/21566/10.10.1996 κοινή 
απόφαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και Απο- 

"* κέντρωσης στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β 932). 

3. Το γεγονός ότι, από τις διατάξεις του Π. Δ/τος αυτού δεν 

2 προκαλείται δαπάνη σε βάρος του Κρατικού Προϋπολογι¬ 
σμού. 

4. Την 174/1997 γνωμοδότηση του Συμβουλίου της Επι- 

3 κρατείας, μετά από πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης Αν. Μαντέλη και του 
Υπουργού Οικονομικών, αποφασίζσυμε. 

4 Άρθρο μόνο 

1. Η ΔΟΥ Νέων Λιοσίων μετονομάζεται σε ΔΟΥ Ιλίου. 

2. Η περίπτωση 6 της παρ. 1 του άρθρου 92 του Π.Δ. 551 / 
1988, αντικαθίσταται ως εξής; 

α/α. Τίτλος, Έδρα, Τάξη 
«6. ΔΟΥ Ιλίου, Ιλιον, Α». 

Στον Υπουργό Οικονομικών αναθέτουμε τη δημοσίευση και 
3 εκτέλεση του παρόντος Διατάγματος. 

Αθήνα, 15 Μαΐου 1997 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦ. ΕΣΟΤ. ΔΗΜ. ΔΙΟΙΚ. & ΑΠ/ΤΗΣ ΟΙΚΟΝΟΜΙΚΟΝ 

ΑΝΑΣΤΑΣΙΟΣ ΜΑΝΤΕΛΗΣ ΓΙΑΝΝΟΣ ΠΑΠΑΝΤΩΝΙΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 98 (2) 

Αύξηση κατά δέκα (10) δισεκατομμύρια δραχμές του μετοχι¬ 
κού κεφαλαίου της «ΔΗΜΟΣΙΑΣ ΕΠΙΧΕΙΡΗΣΕΩΣ ΠΕΤΡΕ¬ 
ΛΑΙΟΥ Α.Ε.». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

α Τις διατάξεις του άρθρου 6 ως άρθρου του κυρωθέντος 
με το άρθρο πρώτο του ν. 87/1975 Καταστατικού «περί ιδρύ- 
οεως Δημοοίας Επιχειρήσεως Πετρελαίου» (ΦΕΚ 152/Α/ 
1975). 

β. Τις διατάξεις του άρθρου 27 του Ν. 2081/1992 (ΦΕΚ 
154/Α/10.9.1992). 

γ. Το γεγονός ότι από τις διατάξεις του Διατάγματος αυτού 
προκαλείται δαπάνη ύψους δέκα δισεκατομμυρίων 

(10.000.000.000) σε βάρος του Κρατικού Προϋπολογισμού 
Δημοσίων Επενδύσεων για το οικονομικό έτος 1996, η οποία 
έχει ήδη καλυφθεί από το Πρόγραμμα Δημοσίων Επενδύσεων 
(Π.Δ.Ε.) 1996, με φορέα 35, τομέα 870, κωδικό αριθμό εξό¬ 
δου 8300/8397. 

δ. Το Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης» (ΦΕΚ 19/Α/1996). 

ε. Την αρ. 122/1997 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής Οι¬ 
κονομίας, Οικονομικών και Ανάπτυξης, αποφασίζουμε: 

Αρθρο 1 

Εγκρίνεται η από 27 Νοεμβρίου 1996 απόφαση της Έκτα¬ 
κτης Γενικής Συνέλευσης της Δημόσιας Επιχειρήσεως Πε¬ 
τρελαίου (Δ.Ε.Π.) Α.Ε., με την οποία αυξάνεται το μετοχικό 
κεφάλαιο της Δ.Ε.Π. Α.Ε. κατά δέκα δισεκατομμύρια 
(10.000.000.000) δραχμές, με έκδοση δύο χιλιάδων (2.000) 
ονομαστικών μετοχών, ονομαστικής αξίας πέντε εκατομμυ¬ 
ρίων (5.000.000) δραχμών η καθεμία, σε δέκα (10) πολλα¬ 
πλούς τίτλους των διακοσίων (200) μετοχών ο καθένας. 

Το ποσό αυτό καταβάλλεται από το Πρόγραμμα Δημοσίων 
Επενδύσεων 1996 για τις ανάγκες της ειδικής για το έργο του 
φυσικού αερίου θυγατρικής εταιρίας της Δ.Ε.Π. Α.Ε., της 
ΔΕΠΑ Α.Ε. Οι μετοχές θα περιέλθουν όλες στο μόνο μέτοχο 
της Εταιρείας, το Ελληνικό Δημόσιο. 

Με την αύξηση αυτή των δέκα δισεκατομμυρίων 
(10.000.000.000) δραχμών το μετοχικό κεφάλαιο της Δ.Ε.Π. 
Α.Ε. διαμορφώνεται στο συνολικό ποσό των εκατό πενήντα 
εννέα δισεκατομμυρίων εξακοσϊων πενήντα πέντε εκατομμυ¬ 
ρίων (159.655.000.000) δραχμών διηρημένο σε τριάντα μία 
χιλιάδες εννιακόσιες τριάντα μία (31.931) ονομαστικές μετο¬ 
χές, ονομαστικής αξίας πέντε εκατομμυρίων (5.000.000) 
δραχμών η κάθε μία. 

Άρθρο 2 

Το Διάταγμα αυτό ισχύει από τη δημοσίευσή του στην Εφη¬ 
μερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση και 
την εκτέλεση του παρόντος διατάγματος. 

Αθήνα, 12 Μαΐου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΑΜΑΠΤΥΞΗΣ ΕΘΝ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 99 (3) 

Τροποποίηση και συμπλήρωση του Π.Δ. 884/76 «περί Κανο¬ 
νισμού Διαρθρώσεως των Υπηρεσιών και Καταστάσεως 

του Προσωπικού του ΕΟΤ. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν 1558/85, άρθρο 24 παρ. 5 (Α' 137) 
«Κυβέρνηση και Κυβερνητικά Όργανα», σε συνδυασμό με το 
άρθρο 6 παρ. 6 εδάφιο τελευταίο του Ν. 2026/92 (ΦΕΚ 
43/Α). 

2. Τις διατάξεις του Π.Δ. 884/76 (Α7325) «περί Κανονι¬ 
σμού Διαρθρώσεως των Υπηρεσιών και Καταστάσεως του 
Προσωπικού του ΕΟΤ», όπως τροποποιήθηκε, συμπληρώ¬ 


θηκε και ισχύει με τα Π.Δ. 475/90 (Α7183) και 193/91 
(Α775), 

3. Το Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης (ΦΕΚ 19/Α >. 

4. Το γεγονός ότι από τις ρυθμίσεις του διατάγματος αυτού 
δεν προκαλεϊται επιβάρυνση στον προϋπολογισμό του ΕΟΤ, 
σύμφωνα με τις διατάξεις του άρθρου 29Α τουΝ. 1558/85, 
όπως προστέθηκε με το άρθρο 27 του Ν. 2081 /92 (154/Α). 

5. Την αριθ. ΔΙΔΚ/Φ.44.1/21566/10.10.96 απόφαση για 
ανάθεση αρμοδιοτήτων Υπουργού Εσωτερικών, Δημόσιας 
Διοίκησης και Αποκέντρωσης στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης (ΦΕΚ 932/Β). 

6. Την αριθ. 36/1997 Γνωμοδότηση του Συμβουλίου της 
Επικράτειας, μετά από πρόταση της Υπουργού Ανάπτυξης 
και του Υφυπουργού Εσωτερικών, Δημόσιας Διοίκησης και 
Αποκέντρωσης, αποφασίζουμε; 

Άρθρο μόνο 

Το Τμήμα ΙΔ4 Λογιστηρίου Εκμετάλλευσης καταργείται. 

Οι αρμοδιότητες του καταργουμένου Τμήματος ΙΔ4 Λογι¬ 
στηρίου Εκμετάλλευσης της Δ/νσης ΙΔ Εκμετάλλευσης, με- 
ταφέρονται στο Τμήμα ΙΒ4 Ελέγχου της Δ/νσης ΙΒ Οικονομι¬ 
κού. Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Μαΐου 1997 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣ/ΚΩΝ ΔΗΜ. Δ/ΣΗΣ & ΑΠ/ΙΗΣ ΑΝΑΠΤΥΞΗΣ 

ΑΝΑΣΤ. ΜΑΝΤΕΛΗΣ ΒΑΣΩ ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 100 (4) 

Τροποποίηση του Π.Δ. 50/96 (ΦΕΚ 45Α) Μεταθέσεις και το¬ 
ποθετήσεις των Εκπαιδευτικών της Δημόσιας Πρωτοβάθ¬ 
μιας και Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16, κεφ. Β παρ. 8 του Ν. 
1566/85 (ΦΕΚ 167 Α'), όπως αντικαταστόθηκε οπό την πα- 
ράγρ 3 του άρθρου 5 του Ν. 1824/1988 (ΦΕΚ 296 Α'). 

2. Τις διατάξεις της παρ. 6 της αριθμ. Γ. 3345/1988 (ΦΕΚ 
649Β/1988) απόφασης που κυρώθηκε με το Ν. 1824/1988 
(ΦΕΚ 296 Α'). 

3. Τις διατάξεις του Π.Δ. 50/96 (ΦΕΚ 45/Α). 

4. Τις διατάξεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081 /1992 (ΦΕΚ 1 54Α'), 
όπως αντικαταστόθηκε από το άρθρο 1 παρ. 2α του Ν. 
2469/97 (Α' 38). 

5. Το γεγονός ότι με τις ρυθμίσεις των διατάξεων του παρό¬ 
ντος δεν προκαλεϊται δαπάνη εις βάρος του Κρατικού Προϋ¬ 
πολογισμού. 

6. Την αριθμ. 206/97 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Κατηγορίες μεταθέσεων. 

Το άρθρο 1 του Π.Δ, 50/96 αντικαθίσταται ως εξής; 

Οι μεταθέσεις των εκπαιδευτικών της δημόσιας πρωτο¬ 
βάθμιας και δευτεροβάθμιας εκπαίδευσης διακρΐνονται σε: 

α) Μεταθέσεις διδακτικού προσωπικού από και προς τα 
πειραματικά σχολεία. 

β) Μεταθέσεις διδακτικού προσωπικού από και προς τα 
Μουσικά Σχολεία. 

γ) Μεταθέσεις διδακτικού προσωπικού από και προς τα 
Σχολεία Αποδήμων Ελληνοπαίδων. 

δ) Μεταθέσεις διδακτικού προσωπικού από και προς τις 
σχολικές μονάδες ειδικής αγωγής (Σ.Μ.Ε.Α.). Όπου στις δια¬ 
τάξεις του διατάγματος αυτού αναφέρεται «ΣΜΕΑ» νοούνται 
και οι ειδικές τάξεις των λοιπών σχολείων, 
ε) Μεταθέσεις διδακτικού προσωπικού αμοιβαίες, 
στ) Μεταθέσεις διδακτικού προσωπικού από περιοχή αε 
περιοχή μετάθεσης. 

ζ) Μεταθέσεις διδακτικού προσωπικού από σχολείο σε 
σχολείο της ίδιας περιοχής μετάθεσης. 

η) Μεταθέσεις διδακτικού προσωπικού για ρύθμιση υπερα- 
ριθμίας σε σχολεία Πειραματικά, Μουσικά, Αποδήμων Ελλη¬ 
νοπαίδων και ΣΜΕΑ. 
θ) Μεταθέσεις ειδικών κατηγοριών. 

Αρθρο 2 

Το άρθρο 2 του Π.Δ. 50/96 αντικαθίσταται ως εξής: 
«Κατηγορίες τοποθετήσεων. 

Οι τοποθετήσεις εκπαιδευτικών της δημόσιας πρωτοβάθ¬ 
μιας και δευτεροβάθμιας εκπαίδευσης διακρΐνονται σε: 

α) Τοποθετήσεις εκπαιδευτικών που μετατίθενται σύμ¬ 
φωνα με τις περιπτώσεις στ; η', και θ' του άρθρου 1 αυτού του 
Π.Δ. 

β) Τοποθετήσεις εκπαιδευτικών Πρωτοβάθμιας Εκπαίδευ¬ 
σης σε ΣΜΕΑ. 

γ) Τοποθετήσεις εκπαιδευτικών των οποίων λήγει η από¬ 
σπαση σε αναγνωρισμένα σχολεία του εξωτερικού. 

δ) Τοποθετήσεις νεοδιοριζομένων και μετατασσομένων 
εκπαιδευτικών». 

Αρθρο 3 

Το άρθρο 3 του Π.Δ. 50/96 αντικαθίσταται ως εξής: 
«Αρμόδια όργανα για τις μεταθέσεις και τοποθετήσεις. 

1. Αρμόδια όργανα για τις μεταθέσεις και τοποθετήσεις 
των εκπαιδευτικών της Α/θμιας και Β/θμιας Εκπαίδευσης εί¬ 
ναι τα κεντρικά υπηρεσιακά συμβούλια (ΚΥΣΠΕ - ΚΥΣΔΕ) και 
τα περιφερειακά υπηρεσιακά συμβούλια (ΠΥΣΠΕ - 
ΠΥΣΔΕ). 

2. Τα κεντρικά υπηρεσιακά συμβούλια είναι αρμόδια για τις 
παρακάτω περιπτώσεις: 

α) Μεταθέσεις διδακτικού προσωπικού από περιοχή σε πε¬ 
ριοχή μετάθεσης. 

β) Μεταθέσεις διδακτικού προσωπικού από περιοχή σε πε¬ 
ριοχή αμοιβαίες. 

γ) Μεταθέσεις διδακτικού προσωπικού ειδικών κατηγοριών 
από περιοχή σε περιοχή. 

δ) Μεταθέσεις και τοποθετήσεις διδακτικού προσωπικού 
από και προς τα πειραματικά σχολεία καθώς επίσης μεταθέ¬ 
σεις από πειραματικά σχολεία στην ίδια ή άλλη περιοχή μετά¬ 
θεσης. Μεταθέσεις για ρύθμιση υπεραριθμίας στα σχολεία 
αυτά. 

ε) Μεταθέσεις και τοποθετήσεις διδακτικού προσωπικού 
από και προς τα μουσικά σχολεία, καθώς επίσης μεταθέσεις 
από μουσικά σχολεία στην ίδια ή άλλη περιοχή μετάθεσης. 
Μεταθέσεις για ρύθμιση υπεραριθμίας στα σχολεία αυτά. 

στ) Μεταθέσεις και τοποθετήσεις διδακτικού προσωπικού 
από και προς τα Σχολεία Αποδήμων Ελληνοπαίδων, καθώς 


επίσης μεταθέσεις από τα σχολεία αυτά στην ίδια ή άλλη πε¬ 
ριοχή μετάθεσης. Μεταθέσεις για ρύθμιση υπεραριθμίας στο 
Σχολεία αυτά. 

ζ) Μεταθέσεις και τοποθετήσεις από και προς ΣΜΕΑ Β/ 
θμιας Εκπαίδευσης στην ίδια ή άλλη περιοχή μετάθεσης. Με¬ 
ταθέσεις για ρύθμιση υπεραριθμίας στα σχολεία αυτά. 

η) Μεταθέσεις από σχολική μονάδα μη ειδικής αγωγής σε 
ΣΜΕΑ Α/θμιας Εκπαίδευσης της ίδιας ή άλλης περιοχής με¬ 
τάθεσης και από ΣΜΕΑ Α/θμιας Εκπ/σης μιας περιοχής σε 
ΣΜΕΑ Α/θμιας άλλης περιοχής μετάθεσης. 

3. Τα περιφερειακά υπηρεσιακά συμβούλια είναι αρμόδια 
για τις παρακάτω περιπτώσεις: 

α) Μεταθέσεις και τοποθετήσεις διδακτικού προσωπικού 
από σχολείο σε σχολείο της ίδιας περιοχής μετάθεσης καθώς 
επίσης και οι αμοιβαίες μεταθέσεις και οι μεταθέσεις ειδικών 
κατηγοριών στην ίδια περιοχή μετάθεσης. 

β) Μεταθέσεις εκπαιδευτικών Α/θμιας Εκπαίδευσης από 
ΣΜΕΑ οε ΣΜΕΑ της ίδιας περιοχής μετάθεσης. 

γ) Τοποθετήσεις εκπ/κών που μετατίθενται στην περιοχή 
ευθύνης του Συμβουλίου. 

δ) Μεταθέσεις και τοποθετήσεις για ρύθμιση υπεραριθμίας 
εντός της ίδιας περιοχής μετάθεσης. 

ε) Προσωρινή τοποθέτηση των νεοδιοριζομένων και μετα¬ 
τασσομένων εκπαιδευτικών μετά τη διενέργεια των μεταθέ¬ 
σεων εντός της ίδιας περιοχής, καθώς και των εκπ/κών των 
οποίων λήγει η απόσπαση σε Ελληνικά Σχολεία του Εξωτερι¬ 
κού μετά την έναρξη του σχολικού έτους». 

Αρθρο 4 

Η περίπτωση (εε) της παρ. 2 και η παράγραφος 4 του άρ¬ 
θρου 4 του Π.Δ. 50/96 αντικαθίστανται ως ακολούθως: 

(εε) Την ομάδα σχολείων στην οποία ανήκει κάθε σχολική 
μονάδα. 

4. Για τα Πειραματικά Σχολεία, Α/θμιας και Β/θμιας Εκπαί¬ 
δευσης, τα Μουσικά Σχολεία, και τις ΣΜΕΑ Β/θμιας Εκπαί¬ 
δευσης συντάσσονται σύμφωνα με τη διαδικασία της παρ. 2 
του άρθρου αυτού χωριστοί πίνακες από τους αρμόδιους 
προϊσταμένους των Διευθύνσεων Εκπαίδευσης, οι οποίοι κοι¬ 
νοποιούνται στις λοιπές Διευθύνσεις Εκπαίδευσης και τη 
Διεύθυνση Προσωπικού Α/θμιας και Β/θμιας Εκπαίδευσης 
της Κ.Υ. του ΥΠΕΠΘ κατά περίπτωση μέχρι 15 Οκτωβρίου. 
Τα κενά των Σχολείων Απόδημων Ελληνοπαίδων γνωστο¬ 
ποιούνται με σχετική προκήρυξη που εκδίδει ο Συντονιστής 
των Σχολείων αυτών σύμφωνα με τις διατάξεις του κεφαλαίου 
Γ' του άρθρου 9 του παρόντος Π.Δ. Για τη σύνταξη των πινά¬ 
κων κενών οργανικών θέσεων για τις ΣΜΕΑ Α/θμιας Εκπαί¬ 
δευσης ισχύουν οι διατάξεις των παραγράφων 1 και 2 του πα¬ 
ρόντος άρθρου. 

Αρθρο 5 

Στο άρθρο 5 του Π.Δ. 50/96 προστίθενται παράγραφοι 2 
και 3 ως ακολούθως: 

2. Οι σχολικές μονάδες κάθε περιοχής μετάθεσης κατανέ- 
μονται σε ομάδες σχολείων από τα αρμόδια περιφερειακά 
συμβούλια με βάση τη γεωγραφική κατανομή των σχολικών 
μονάδων, την τυχόν συστέγαση, τις συγκοινωνιακές συνθή¬ 
κες, τις μονάδες συνθηκών διαβίωσης και κάθε άλλο χρήσιμο 
κατά την άποψή τους στοιχείο που δικαιολογεί την ένταξη του 
σχολείου στην ίδια ομάδα. Τα ίδια συμβούλια στη συνέχεια 
καθορίζουν τις όμορες ομάδες σχολείων με βάση τις ίδιες 
συνθήκες λειτουργίας των σχολείων. Οι ομάδες σχολείων και 
ο χαρακτηρισμός αυτών ως όμορων μπορεί νσ επαναπροσδιο¬ 
ρίζονται από τα περιφερειακά συμβούλια στην αρχή του σχο¬ 
λικού έτους οσάκις απαιτείται ιδίως λόγω αλλαγής των δεδο¬ 
μένων τα οποία ελήφθησαν υπόψη κατά τον αρχικό προσδιο¬ 
ρισμό τους. 

3. Από το σχολικό έτος 1997-1998 στις περιπτώσεις υπα¬ 
γωγής των Σχολείων σε άλλη περιοχή μετάθεσης, για οποιο- 
δήποτε λόγο, αυτοδικαίως οι εκπαιδευτικοί που έχουν οργα¬ 
νική θέση στα σχολεία αυτά θεωρούνται ότι ανήκουν στη νέα 
περιοχή μετάθεσης. 

Αρθρο 6 

Η παράγραφος 5 του άρθρου 7 του Π.Δ. 50/96 αντικαθί¬ 
σταται ως ακολούθως: 

5. Η ανάληψη υπηρεσίας στις νέες θέσεις γίνεται με τη 
λήξη του διδακτικού έτους. Οι εκπαιδευτικοί που κατά τη 
λήξη του διδακτικού έτους είναι σε εκπαιδευτική άδεια ή σε 
άδεια άνευ αποδοχών στο εξωτερικό, ή υπηρετούν με από¬ 
σπαση σε Ελληνικά Σχολεία ή λοιπές υπηρεσίες του εξωτερι¬ 
κού μπορεί να αναλαμβάνουν υπηρεσία με την έναρξη του 
σχολικού έτους εφόσον εξακολουθούν να προσφέρουν υπη¬ 
ρεσίες στα σχολεία και τις λοιπές υπηρεσίες του εξωτερικού 
και μετά την 30η Ιουνίου. Οι Διευθυντές, Υποδιευθυντές σχο¬ 
λικών μονάδων και οι Προϊστάμενοι Διευθύνσεων και Γρα¬ 
φείων αναλαμβάνουν υπηρεσία μετά τη λήξη της θητείας 
τους. 

Αρθρο 7 

Το άρθρο 8 του Π.Δ. 50/96 αντικαθίσταται ως ακολού¬ 
θως: 

1. Για τη μετάθεση εκπαιδευτικών που προβλέπεταιαπότις 
διατάξεις αυτού του Π.Δ. απαιτείται υπηρεσία ενός έτους στη 
κατεχάμενη οργανική θέση μέχρι 31 Αυγούστου του έτους 
κατά το οποίο πραγματοποιούνται οι μεταθέσεις. 

2. Ο χρόνος υπηρεσίας σε θέσεις προσωρινής τοποθέτη¬ 
σης των νεοδιοριζομένων και των μετατασσομένων εκπαι¬ 
δευτικών, καθώς και ο χρόνος παραμονής των εκπαιδευτικών 
στη διάθεση των υπηρεσιακών συμβουλίων, για οποιονδή- 
ποτε λόγο, εφόσον δεν οφείλεται σε δική τους υπαιτιότητα, 
λαμβάνεται υπόψη για τη θεμελίωση του δικαιώματος μετά¬ 
θεσης. 

3. Για τους εκπαιδευτικούς που διορίζονται και αναλαμβά¬ 
νουν υπηρεσία το μήνα Συπτέμβριο ως ημερομηνία διορισμού 
λογίζεται η 1 η Σεπτεμβρίου. Σε κάθε περίπτωση ο χρόνος 
που θεμελιώνει δικαίωμα μετάθεσης μπορεί να προκύπτει 
από συνυπολογισμό σωρευτικά χρόνου υπηρεσίας που έχει 
διανυθεί τμηματικά κατά τη διάρκεια διδακτικού έτους. 

4. Δεν απαιτείται η συμπλήρωση ενός έτους στην οργανική 
θέση στις περιπτώσεις της μετάθεσης ειδικών κατηγοριών 
καθώς στις περιπτώσεις μετάθεσης από σχολείο μη ειδικής 
αγωγής σε ΣΜΕΑ. 

5. Οι εκπαιδευτικοί που έχουν διοριστεί σε δυσπρόσιτο 
σχολείο με τη διαδικασία του άρθρου 41 του Ν. 1143/81 και 
διανύουν την τριετή υποχρεωτική υπηρεσία τους στο σχολείο 
δικαιούνται να υποβάλλουν αίτηση μετάθεσης το Νοέμβριο 
του σχολικού έτους με τη λήξη του οποίου συπληρώνουν τα 
τρία έτη. 

Αρθρο 8 

Το άρθρο 9 του Π.Δ. 50/96 αντικαθίσταται ως ακολού¬ 
θως: 

Α. Μεταθέσεις στα Πειραματικά Σχολεία. 

1. Δικαίωμα υποβολής αίτησης για μετάθεση σε πειραμα¬ 
τικά σχολεία έχουν οι εκπαιδευτικοί της Α/θμιας και Β/θμιας 
Εκπαίδευσης εφόσον μέχρι 31 Αυγούστου του έτους κατά το 
οποίο πραγματοποιούνται οι μεταθέσεις: 

α} Πληρούν τις προϋποθέσεις του άρθρου 8 του Π.Διατάγ- 
ματος αυτού και 

β) Έχουν δετή τουλάχιστον διδακτική εμπειρία σε σχολεία 


αντίστοιχης βαθμίδας εκπαίδευσης αρμοδιότητας του 
ΥΠΕΠΘ. 

2. Γ ια τις μεταθέσεις στα Πειραματικά Σχολεία, τα αρμόδια 
υπηρεσιακά συμβούλια λαμβάνουν υπόψη, σύμφωνα με τις 
διατάξεις της παρ. 7 του άρθρου 31 του Ν. 1566/1985 την 
επιμόρφωση, τη μετεκπαίδευση, τις μεταπτυχιακές σπουδές, 
την επιστημονική συγκρότηση και γενικότερα τα αυξημένα 
τυπικά και ουσιαστικά προσόντα των υποψηφίων προς μετά¬ 
θεση εκπαιδευτικών. 

3. Οι ενδιαφερόμενοι για μετάθεση και τοποθέτηση από 
και προς τα πειραματικά σχολεία καθώς και από τα λοιπά σχο¬ 
λεία σε πειραματικά της ίδιας ή άλλης περιοχής μετάθεσης 
υποβάλλουν προς το ΚΥΣΠΕ ή το ΚΥΣΔΕ κατά περίπτωση, 
χωριστή αίτηση μέσα στην προθεσμία και με τη διαδικασία 
που προβλέπεται στο άρθρο 12 αυτού του Π.Δ. Στην αίτησή 
τους αυτή έχουν δικαίωμα να ζητήσουν μέχρι και δεκαπέντε 
(15) σχολικές μονάδες κατά σειρά προτίμησης. Μετά τη συ¬ 
μπλήρωση της διετίας από τη μετάθεση ή τοποθέτησή τους 
δικαιούνται να ζητήσουν μετάθεση και σε άλλα σχολεία μη 
πειραματικά της ίδιας ή άλλης περιοχής μετάθεσης, σύμφωνα 
με τη διαδικασία μεταθέσεων από περιοχή σε άλλη περιοχή 
μετάθεσης. Όσοι επιθυμούν να μετατεθούν από πειραματικά 
σε λοιπά σχολεία της ίδιας ή άλλης περιοχής μετάθεσης υπο¬ 
βάλλουν, στο παραπάνω κατα περίπτωση, αρμόδια Συμβού¬ 
λια, χωριστή αίτηση μέσα στην ίδια προθεσμία και έχουν δι¬ 
καίωμα να ζητήσουν μέχρι και 15 περιοχές μετάθεσης κατά 
σειρά προτίμησης, περιλαμβανομένης και της περιοχής στην 
οποία υπηρετούν εφόσον επιθυμούν να παραμείνουν στην 
ίδια περιοχή μετάθεσης. 

4. Οι εκπαιδευτικοί της Α/θμιας και της Β/θμιας Εκπαίδευ¬ 
σης που μετατίθενται ή τοποθετούνται στα πειραματικά σχο¬ 
λεία εξακολουθούν να ανήκουν οργανικά σε αυτά και όταν 
παύσουν να λειτουργούν ως πειραματικά. 

5. Οι διατάξεις του άρθρου αυτού δεν εφαρμόζονται για τις 
μεταθέσεις στα Πειραματικά Σχολεία Α/θμιας Εκπαίδευσης 
που υπάγονται στα Παιδαγωγικά Τμήματα των ΑΕΙ. Οι εκπαι¬ 
δευτικοί που υποβάλλουν αίτηση μετάθεσης στο παραπάνω 
σχολεία εφόσον το επιθυμούν δύνανται να υποβάλλουν αί¬ 
τηση μετάθεσης και για τα λοιπά πειραματικά σχολεία, σύμ¬ 
φωνα με τις διατάξεις του άρθρου αυτού, αν όμως μετατε¬ 
θούν στα πειραματικό σχολεία των ΑΕΙ η δεύτερη αίτησή τους 
δεν λαμβάνεται υπόψη. 

Β. Μεταθέσεις στα Μουσικά Σχολεία. 

1. Δικαίωμα υποβολής αίτησης για μετάθεση στα μουσικά 
σχολεία έχουν οι εκπαιδευτικοί της Β/θμιας Εκπαίδευσης, 
εφόσον μέχρι 31 Αυγούστου του έτους κατά το οποίο πραγ¬ 
ματοποιούνται οι μεταθέσεις. 

α. Εχουν υπηρετήσει ένα τουλάχιστον έτος στη κατεχό- 
μενη οργανική θέση. 

β. Έχουν 5ετή τουλάχιστον διδακτική εμπειρία στα σχολεία 
της Β/θμιας Εκπαίδευσης αρμοδιότητας ΥΠΕΠΘ. 

2 Οι αιτήσεις των ενδιαφερομένων εκπαιδευτικών υπο¬ 
βάλλονται μέχρι 30 Νοεμβρίου στη Διεύθυνση ή το Γραφείο 
που υπάγεται το σχολείο, στο οποίο ανήκουν οργανικά. Οι 
προϊστάμενοι των Διευθύνσεων ή των Γ ραφείων, αφού διαπι¬ 
στώσουν ότι οι εκπαιδευτικοί πληρούν τις προϋποθέσεις με¬ 
τάθεσης στέλνουν τις αιτήσεις και τα δικαιολογητικά, στη 
Διεύθυνση Προσωπικού Β/θμιας Εκπαίδευσης της ΚΥ του 
ΥΠΕΠΘ. Η εν λόγω Διεύθυνση διαβιβάζει τις αιτήσεις των εκ¬ 
παιδευτικών κλάδου ΠΕΙ 6 Μουσικών μαζί με τα λοιπά δικοιο- 
λογητικό στη Καλλιτεχνική Επιτροπή, η οποία διατυπώνει τη 
γνώμη της εντός εύλογου χρόνου που δεν μπορεί να είναι 
πάνω από είκοσι (20) ημέρες από την ημερομηνία αποστολής 
των αιτήσεων, Στη συνέχεια οι αιτήσεις ουτές υποβάλλονται 
στο αρμόδιο υπηρεσιακό συμβούλιο με τη φροντίδα της Διεύ- 

θυνοης Προσωπικού Β/θμιας Εκπαίδευσης. 

3. Κατά τη διενέργεια των μεταθέσεων της κατηγορίας αυ¬ 
τής το αρμόδιο συμβούλιο λαμβάνει υπόψη (α) για τους εκπαι¬ 
δευτικούς γενικής παιδείας την αποδεδειγμένη σχέση τους 
με τις τέχνες και τη μουσική ειδικότερα, την επιμόρφωση, τη 
μετεκπαίδευση, την προηγούμενη διδακτική εμπειρία στα 
μουσικά σχολεία, τις μεταπτυχιακές σπουδές, την επιστημο¬ 
νική συγκρότηση και γενικά τα αυξημένα τυπικά και ουσια¬ 
στικά προσόντα, για τη κρίση του αυτή δύναται να ζητά τη 
γνώμη της καλλιτεχνικής επιτροπής και (β) για τους εκπαιδευ¬ 
τικούς κλάδου ΠΕ 16 - Μουσικών (ί) τα όσα ισχύουν για τους 
εκπαιδευτικούς γενικής παιδείας (ϋ) την απόλυτη εξειδίκευσή 
τους στους τομείς της μουσικής παιδείας που αποδεικνύεται 
για μεν τη θεωρητική κατάρτιση με τίτλους σπουδών ΑΕΙ της 
ημεδαπής ή ισότιμο και αντίστοιχο της αλλοδαπής ή με πτυχίο 
αναγνωρισμένου μη πανεπιστημιακού μουσικού ιδρύματος 
της ημεδαπής ή ισότιμο και αντίστοιχο της αλλοδαπής, για δε 
την ενασχόληση με βεβαίωση του εργοδότη θεωρημένη από 
επίσημες αρχές και ειδικότερα: 

-Για το μάθημα των θεωρητικών της Μουσικής (μουσική 
θεωρία και πράξη): πτυχίο αντίστιξης ή φούγκας ή δίπλωμα 
σύνθεσης. Τεκμηριωμένη ενασχόληση με το προς διδασκαλία 
μάθημα τουλάχιστον πέντε ετών. 

-Για το μάθημα της Ελληνικής παραδοσιακής μουσικής. Δί¬ 
πλωμα Βυζαντινής Εκκλησιασικής Μουσικής. Γνώση του δη¬ 
μοτικού τραγουδιού και τεκμηριωμένη ενασχόληση τουλάχι¬ 
στον πέντε ετών. 

-Για το μάθημα της διεύθυνσης χορωδιακών και ορχηστρια- 
κών συνόλων: 

Αντίστοιχοι τίτλοι σπουδών και τεκμηριωμένη πενταετή 
ενασχόληση με το προς διδασκαλία μάθημα. Στην περίπτωση 
που δεν υπάρχουν υποψήφιοι με τα παραπάνω τυπικά προσό¬ 
ντα, η καλλιτεχνική επιτροπή έχει τη δυνατότητα, αν τούτο 
κρίνει αναγκαίο, να προτείνει από τους υποψήφιους αυτούς 
που έχουν τα προβλεπομενα τυπικά προσόντα για το μάθημα 
θεωρητικών της μουσικής με πενταετή τεκμηριωμένη ενα¬ 
σχόληση με τη διδασκαλία του μαθήματος αυτού ή του μαθή¬ 
ματος της διεύθυνσης Χορωδιακών και Ορχηστρικών Συνό¬ 
λων. 

-Για το μάθημα των Ευρωπαϊκών μουσικών οργάνων: Δί¬ 
πλωμα ή πτυχίο μουσικού οργάνου και τεκμηριωμένη ενασχό¬ 
ληση με το προς διδασκαλία μάθημα τουλάχιστον πέντε ετών. 

και (ϋί) τη γνώμη της Καλλιτεχνικής Επιτροπής. 

Γ. Μεταθέσεις σε Σχολεία Αποδήμων Ελληνοπαίδων. 

1. Δικαίωμα μετάθεσης έχουν οι εκπαιδευτικοί που έχουν. 

(α) ένα έτος στην οργανική θέση. 

(β) άρτια γνώση μιας ξένης γλώσσας, στα μαθήματα της ει¬ 
δικότητάς τους που θα διδάξουν, της αγγλικής ή γερμανικής ή 
γαλλικής ή ρωσικής γλώσσας ή της ξένης γλώσσας που ορίζε¬ 
ται στην προκήρυξη των κενών οργανικών θέσεων και αποτε¬ 
λεί την ομιλούμενη γλώσσα της χώρας από την οποία προέρ¬ 
χεται το μεγαλύτερο ποσοστό των φοιτώντων στα σχολεία μα¬ 
θητών. 

(γ) ευδόκιμη υπηρεσία. 

2. Ο συντονιστής λειτουργίας των σχολείων αυτών εκδίδει 
τον Νοέμβριο κάθε έτους προκήρυξη για την πλήρωση των 
κενών θέσεων και όσων πρόκεται να κενωθούν μέχρι τη λήξη 
του σχολικού έτους. Στην προκήρυξη αυτή εκτός από τις κε¬ 
νές θέσεις ορίζονται τα απαιτούμενα προσόντα και τάσσεται 
προθεσμία υποβολής των αιτήσεων στην αρμόδια Δ/νση Προ¬ 
σωπικού της Κ.Υ. του ΥΠΕΠΘ. 

Η προκήρυξη κοινοποιείται σε όλα τα δημόσια σχολεία 
μεσω των οικείων διευθύνσεων και γραφείων εκπαίδευσης 
προκειμένου να λάβουν γνώση οι εκπαιδευτικοί και να υπο¬ 


βάλλουν οι ενδιαφερόμενοι αίτηση μετάθεσης μαζί με τα σχε¬ 
τικά δικαιολογητικά. 

3. Τα αρμόδια κεντρικά υπηρεσιακά συμβούλια κατά την 
εξέταση των αιτήσεων των ενδιαφερομένων λαμβάνουν 
υπόψη τους τις μεταπτυχιακές σπουδές, τη μετεκπαίδευση 
και την επιμόρφωση των υποψήφιων οι οποίοι προτιμιόνται 
έναντι των λοιπών που πληρούν τις κατά την παρ. 1 του κεφα¬ 
λαίου αυτού προϋποθέσεις. 

Αρθρο 9 

1 Το δεύτερο εδάφιο της παρ. 2 του άρθρου 10 του Π.Δ. 
50/96 τροποποιείται ως εξής: 

Οι εκπαιδευτικοί οι οποίοι μετατίθενται αμοιβαία έχουν το 
δικαίωμα υποβολής αίτησης μετάθεσης για σχολεία των πε¬ 
ριοχών μετάθεσης της Νομαρχιακής Αυτοδιοίκησης από την 
οποία μετατέθηκαν, εφόσον από την ημερομηνία της μετά¬ 
θεσής τους αυτής και μέχρι 31 Αυγούστου του έτους που 
πραγματοποιούνται οι μεταθέσεις υπηρετήσουν για μία τριε¬ 
τία εκτός της περιοχής από σχολείο της οποίας μετατέθη¬ 
καν. 

2. Στο άρθρο 10 του Π.Δ. 50/96 προστίθεται παράγραφος 
4 ως ακολούθως: 

4. Οι χαρακτηριζόμενοι ως υπεράριθμοι δε δικαιούνται 
αμοιβαίας μετάθεσης. 

Αρθρο 10 

Το άρθρο 11 του Π.Δ. 50/96 αντικαθίσταται ως ακολού¬ 
θως: 

«Α. Μεταθέσεις σε σχολικές μονάδες ειδικής ανωγής 
(Σ.Μ.Ε.Α.) Α/θμιας Εκπαίδευσης. 

1. Δικαίωμα υποβολής αίτησης μετάθεσης ή τοποθέτησης 
σε Σ.Μ.Ε.Α. Α/θμιας Εκπ/σης έχουν: 

α) Οι νηπιαγωγοί και οι δάσκαλοι, εφόσον έχουν πτυχίο διε¬ 
τούς μετεκπαίδευσης στο τμήμα ειδικής Αγωγής του Μαρασ- 
λείου Διδασκαλείου Δημοτικής Εκπαίδευσης (Μ.Δ.Δ.Ε.) ή με¬ 
τεκπαίδευσης στην ειδική αγωγή σε Α.Ε.ί. ημεδαπής ή αλλο¬ 
δαπής ή πενταετή διδακτική υπηρεσία σε σχολικές μονάδες 
ειδικής αγωγή. 

β) Οι εκπαιδευτικοί, ειδικοτήτων εφόσον έχουν πτυχίο ειδι¬ 
κής αγωγής ή ψυχοπαιδαγωγικής αγωγής Α.Ε.Ι. ή μετεκπαί¬ 
δευση ή ειδίκευση ή επιμόρφωση σε θέματα ειδικής αγωγής ή 
αγωγής επαγγελματικής εκπαίδευσης όπως ορίζεται στην 
παρ. 1 2 του άθρου 35 του Ν. 1566/1985 ή τριετή διδακτική 
υπηρεσία σε σχολικές μονάδες ειδικής αγωγής. 

γ) Οι εκπαιδευτικοί με τα παραπάνω προσόντα εφόσον 
έχουν συμπληρώσε διετή πραγματική υπηρεσία στην οργα¬ 
νική τους θέση, εάν υπηρετούν οργανικά σεΣ.Μ.Ε.Α. και ανε- 
ξάρτηα από το χρόνο υπηρεσίας στην οργανική τους θέοη, 
εάν δεν υπηρετούν οργανικά σε Σ.Μ.Ε.Α. 

2. Οι ενδιαφερόμενοι για μετάθεση από σχολική μονάδα μη 
ειδικής αγωγής σε Σ.Μ.Ε.Α. της ίδιας ή άλλης περιοχής μετά¬ 
θεσης και από Σ.Μ.Ε.Α. μιας περιοχής σε Σ.Μ.Ε.Α. άλλης πε¬ 
ριοχής μετάθεσης υποβάλλουν προς το ΚΥΣΠΕ χωριστή αί¬ 
τηση για το αίτημά τους αυτό μέσα στη προθεσμία και με τη 
διαδικασία που ορίζεται στο άρθρο 12 αυτού του Π.Δ. Στην αί¬ 
τησή τους αυτή έχουν δικαίωμα να ζητήσουν μέχρι δεκαπέντε 
(15) περιοχές μετάθεσης κατά σειρά προτίμησης. 

3. Οι ενδιαφερόμενοι για μετάθεση από Σ.Μ.Ε.Α. σε 
Σ.Μ.Ε.Α. της ίδιας περιοχής μετάθεσης υποβάλλουν προς το 
ΠΥΣΠΕ χωριστή αίτηση για το αίτημά τους αυτό μέσα στην 
προθεσμία και με τη διαδικασία που ορίζεται στο άρθρο 15 
αυτού του Π.Δ. 

4. Οι εκπαιδευτικοί που μετατέθηκαν σεΣ.Μ.Ε.Α. με από¬ 
φαση του ΚΥΣΠΕ υποβάλλουν προς το ΠΥΣΠΕ δήλωση τοπο¬ 
θέτησης σε συγκεκριμένες Σ.Μ.Ε.Α. μέσα στην προθεομία 

και με τη διαδικασία που ορίζεται στο άρθρο 15 αυτού του 
Π .Δ. 

Οι δηλώσεις τοποθέτησης σε Σ.Μ.Ε.Α. συνεξετάζονται με 
τις αιτήσεις για μετάθεση απά Σ.Μ.Ε.Α σε Σ.Μ.Ε.Α. της ίδιας 
περιοχής μετάθεσης. 

5. Οι εκπαιδευτικοί που συμπληρώνουν διετή πραγματική 
υπηρεσία σε Σ.Μ.Ε.Α. δύνανται να υποβάλλουν αίτηση για να 
μετατεθούν σε σχολικές μονάδες μη ειδικής αγωγής της ίδιας 
ή άλλης περιοχής μετάθεσης σύμφωνα με τη διαδικασία των 
μεταθέσεων από περιοχή αε άλλη περιοχή μετάθεσης. Στην 
αίτησή τους αυτή έχουν δικαίωμα να ζητήσουν μέχρι και δέκα 
πέντε (15) περιοχές μετάθεσης, κατά σειρά προτίμησης, πε- 
ριλαμβανομένης και της περιοχής στην οποία υπηρετεί ο αϊ¬ 
τών, εφόσον φυσικά επιθυμεί να παραμείνει στην περιοχή 
αυτή. 

Β. Μεταθέσεις σε σχολικές μονάδες ειδικής αγωγής 
(Σ.Μ.Ε.Α.) β/θμιας Εκπαίδευσης. 

1. Δικαίωμα υποβολής αίτησης μετάθεσης ή τοποθέτησης 
σε Σ.Μ.Ε.Α. έχουν: α) Οι εκπαιδευτικοί που έχουν πτυχίο ειδι¬ 
κής αγωγής ή ψυχοπαιδαγωγικής αγωγής ΑΕΙ ή μετεκπαί¬ 
δευση ή ειδίκευση ή επιμόρφωση σε θέματα ειδικής ή αγωγής 
επαγγελματικής εκπαίδευσης όπως ορίζεται στην παρ. 12 
του άρθρου 35 του Ν. 1566/1985 ή τριετή διδακτική υπηρε¬ 
σία σε σχολικές μονάδες ειδικής αγωγής. 

β) Οι εκπαιδευτικοί με τα παραπάνω προσόντα εφόσον 
έχουν συμπληρώσει διετή πραγματική υπηρεσία στην οργα¬ 
νική τους θέση, εάν υπηρετούν οργανικά σε Σ.Μ.Ε.Α. και ανε¬ 
ξάρτητα από το χρόνο υπηρεσίας στην οργανικής του θέση, 
εάν δεν υπηρετούν οργανικά σε Σ.Μ.Ε.Α. 

2. Οι ενδιαφερόμενοι για μετάθεση και τοποθέτηση από 
και προς Σ.Μ.Ε.Α. καθώς και από λοιπές σχολικές μονάδες σε 
Σ.Μ.Ε.Α. της ίδιας ή άλλης περιοχής μετάθεσης, υποβάλλουν 
προς το ΚΥΣΔΕ χωριστή αίτηση για το αίτημά τους αυτό μέσα 
στη προθεσμία και με τη διαδικασία που ορίζεται στο άρθρο 
12 αυτού του Π.Δ. Στην αίτησή τους αυτή έχουν δικαίωμα να 
ζητήσουν μέχρι και δεκαπέντε (15) σχολικές μονάδες κατά 
σειρά προτίμησης. 

3. Οι εκπαιδευτικοί που συμπληρώνουν διετή πραγματική 
υπηρεσία σε Σ.Μ.Ε.Α. δύνανται να υποβάλλουν αίτηση για να 
μετατεθούν σε σχολικές μονάδες μη ειδικής αγωγής της ίδιας 
ή άλλης περιοχής μετάθεσης σύμφωνα με τη διαδικασία των 
μεταθέσεων από περιοχή σε άλλη περιοχή μετάθεσης. Στην 
αίτησή τους αυτή έχουν δικαίωμα να ζητήσουν μέχρι και δεκα¬ 
πέντε (15) περιοχές μετάθεσης, κατά σειρά προτίμησης, πε- 
ριλαμβανομένης και της περιοχής στην οποία υπηρετεί ο αϊ¬ 
τών, εφόσον φυσικά επιθυμεί να παραμείνει στην περιοχή 
αυτή». 

Αρθρο 11 

Η παράγραφος 5 του άρθρου 12 του Π.Δ. 50/96 αντικαθί¬ 
σταται ως ακολούθως: 

«5. Τα κεντρικά υπηρεσιακά συμβούλια, στα οποία διαβιβά¬ 
ζονται οι αιτήσεις για μετάθεση συνεδριάζουν μέχρι 31 Μαρ¬ 
τίου και αφού λάβουν υπόψη τις κενές οργανικές θέσεις, τις 
μονάδες μετάθεσης των εκπαιδευτικών, σύμφωνα με τις δια¬ 
τάξεις του άρθρου 16 αυτού του Π.Δ. και τις προτιμήσεις των 
ενδιαφερομένων προτείνουν τη μετάθεση των εκπαιδευτι¬ 
κών της Α/μιας και Β/θμιας Εκπ/σης με την εξής σειρά: 

α) Μεταθέσεις στις Σ.Μ.Ε.Α. 

β) Μεταθέσεις στα πειραματικά, μουσικά και σχολεία Απο¬ 
δήμων Ελληνοπαίδων. 

γ) Μεταθέσεις ειδικών κατηγοριών, σύμφωνα με το άρθρο 
14 αυτού του Π.Δ. 

δ) Μεταθέσεις από μια περιοχή σε άλλη περιοχή μετάθε¬ 
σης. 


ε) Αμοιβαίες μεταθέσεις, σύμφωνα με το άρθρο 10 αυτού 
του Π.Δ.». 

Αρθρο 1 2 

1. Οι παρ. 5 περ. (β), 6 περ. (β) του άρθρου 14 του Π.Δ. 
50/96 αντικαθίστανται ως ακολούθως; 

«5β. Οι εκπαιδευτικοί που επιθυμούν να τοποθετηθούν σε 
κενές οργανικές θέσεις σχολείων της ίδιας ομάδας όπου ανή¬ 
κει το σχολείο στο οποίο κρίθηκαν ως υπεράριθμοι, τοποθε¬ 
τούνται κατά απόλυτη προτεραιότητα, συγκρινόμενοι μόνο 
μεταξύ τους, με βάση το σύνολο των μονάδων μετάθεσης και 
τις δηλώσεις προτίμησής τους σε κενές οργανικές θέσεις 
σχολείων της ίδιας ομάδας και όπου αυτό δεν είναι δυνατόν 
σε κενές οργανικές θέσεις σχολείων της ίδιας ομάδας και 
όπου αυτό δεν είναι δυνατόν σε κενές θέσεις όμορης ομάδας 
σχολείων της ίδιας περιοχής μετάθεσης. 

6β. Οι εκπαιδευτικοί που επιθυμούν να τοποθετηθούν σε 
κενές οργανικές θέσεις σχολείων της ίδιας ομάδας όπου ανή¬ 
κει το σχολείο στο οποίο κρίθηκαν ως υπεράριθμοι, τοποθε¬ 
τούνται κατ' απόλυτη προτεραιότητα, συγκρινόμενοι μόνο με¬ 
ταξύ τους, με βάση το σύνολο των μονάδων μετάθεσης και τις 
δηλώσεις προτίμησής τους σε κενές οργανικές θέσεις σχο¬ 
λείων της ίδιας ομάδας και όπου αυτό δεν είναι δυνατόν σε 
κενές θέσεις όμορης ομάδας σχολείων της ίδιας περιοχής με¬ 
τάθεσης». 

2. Στο άρθρο 14 του Π.Δ. 50/96 προστίθενται παράγραφοι 
9, 10,11 και 12 ως ακολούθως: 

«9. Οι διατάξεις της παραγράφου 3, βίί και της παραγράφου 
7 εδαφ. Β και 8 του άθρου αυτού εφαρμόζονται αναλόγως και 
στις περιπτώσεις που διαπιστώνεται ότι εκπ/κοί δεν καλύ¬ 
πτουν το υποχρεωτικό ωράριο διδασκαλίας στην οργανική 
τους θέση (λειτουργικές υπεροριθμίες) κατά την έναρξη του 
σχολικού έτους και μέχρι της ρυθμϊοεως της υπεραριθμίας 
σύμφωνα με τις διατάξεις του παρόντος άρθρου. 

10. Για το χαρακτηρισμό εκπ/κού ως υπεράριθμου και την 
άρση της υπεραριθμίας αυτού, δεν απαιτείται να συντρέχουν 
οι προϋποθέσεις της παραγρ. 1 του άρθρου 8 του παρόντος 
Π.Δ. 50/96. 

11. Από τις διατάξεις του άρθρου αυτού εξαιρούνται όσοι 
έχουν μετατεθεί με τις διατάξεις του άρθρου 13 του παρό¬ 
ντος Π.Δ. καθώς και όσοι έχουν διοριστεί σύμφωνα με τις δια¬ 
τάξεις του άρθρου 41 του Ν. 1143/81 και διανύουν την τριε¬ 
τία υποχρεωτικής παραμονής τους στο δυσπρόσιτο σχο¬ 
λείο. 

12. Οι εκπαιδευτικοί των πειραματικών, των μουσικών σχο¬ 
λείων καθώς και των οχολείων των Αποδήμων Ελληνοπαίδων 
και των Σ.Μ.Ε.Α. Β/θμιας Εκπ/οης χαρακτηρίζονται ως υπε¬ 
ράριθμοι από τα αρμόδια κεντρικά υπηρεσιακά συμβούλια 
σύμφωνα με τις διαδικασία της περ. β της παρ. 3 του άρθρου 
αυτού. Οι χαρακτηριζόμενοι ως υπεράριθμοι εφόσον δεν είναι 
δυνατή η μετάθεσή τους σε ίδιο σχολείο της ίδιας περιοχής 
μετάθεσης μετατίθενται χωρίς αίτησή τους υποχρεωτικά 
στην ίδια περιοχή μετάθεσης της έδρας του σχολείου στο 
οποίο κρίθηκαν υπεράριθμοι και τίθενται στη διάθεση των οι¬ 
κείων περιφερειακών υπηρεσιακών συμβουλίων. Οι εκπαι¬ 
δευτικοί αυτοί μετατίθενται οε αχολεία της ίδιας περιοχής 
σύμφωνα με τις διατάξεις του άρθρου 15 του παρόντος Π.Δ. 
Επίσης οι εκπαιδευτικοί αυτοί μπορούν να υποβάλλουν αί¬ 
τηση στο Κεντρικό Υπηρεσιακό Συμβούλιο για μετάθεση σε 
ίδιο ή άλλο σχολείο, Πειραματικό, Μουοικό, Σ.Μ.Ε.Α. ή Σχο¬ 
λείο Αποδήμων Ελληνοπαίδων, κατά περίπτωση της ίδιας ή 
άλλης περιοχής μετάθεοης. Οι αιτήσεις τους κρίνονται κατά 
προτεραιότητα πριν από τη διαδικασία των μετεθέσεων στα 
σχολεία αυτά». 

Άρθρο 13 

1. Οι παρ. 2 και 7 του άρθρου 15 του Π.Δ. 50/96 αντικαθί¬ 
στανται ως ακολούθως: 

«2. Δικαίωμα να υποβάλλουν αίτηση για μετάθεση απδ σχο¬ 
λείο σε σχολείο της ίδιας περιοχής μετάθεσης έχουν οι εκπαι¬ 
δευτικοί που πληρούν τις προϋποθέσεις του άρθρου 8 αυτού 
του Π.Δ. εκτός από τις περιπτώσεις μετάθεσης για ρύθμιση 
υπεραριθμίας. 

7. Τα περιφερειακά υπηρεσιακά συμβούλια με ανακοίνωσή 
τους, καλούν όλους τους εκπαιδευτικούς που υπέβαλλαν αί¬ 
τηση για μετάθεση ή δήλωση για οριστική τοποθέτηση, καθώς 
και εκείνους που μετατέθηκαν από άλλες περιοχές να υπο¬ 
βάλλουν, μέσα σε πέντε (5) ημέρες δήλωση στην οποία να 
αναγράφουν τις συγκεκριμένες σχολικές μονάδες, όπου επι¬ 
θυμούν να μετατεθούν ή να τοποθετηθούν. Στις δηλώσεις αυ¬ 
τές μπορούν να αναγραφούν κατά σειρά προτίμησης μέχρι εί¬ 
κοσι (20) σχολικές μονάδες». 

2. Στην παρ. 1 2 του άρθρου 1 5 προστίθεται εδάφιο ως 
εξής: 

«Για τους εκπ/κούς Α/θμιας εκπ/σης σε περίπτωση που οι 
εκπαιδευτικοί δεν υποβάλλουν αίτηση προτίμησης για συγκε¬ 
κριμένα σχολεία, κατατάσσονται σε σειρά με βάση τις λιγότε- 
ρες μονάδες μετάθεσης. Τα σχολεία στα οποία υπάρχουν 
κενά κατατάσσονται σε σειρά με βάση τις περισσότερες μο¬ 
νάδες συνθηκών διαβίωσης. 

Κατόπιν αυτού τοποθετούνται, υποχρεωτικά, οι έχοντες τις 
λιγότερες μονάδες μετάθεσης στα σχολεία με τις περισσότε¬ 
ρες μονάδες συνθηκών διαβίωσης». 

Άρθρο 14 

Οι περιπτώσεις α' και θ' της παρ. 8 του άρθρου 16 του Π.Δ. 
50/96 αντικαθίσταται ως ακολούθως: 

Ζα) Οι Σχολικές Μονάδες Α/θμιας και Β/θμιας Εκπαίδευ¬ 
σης κατατάσσονται σε δέκα (10) κατηγορίες, τις Α, Β, Γ, Δ, Ε, 
ΣΤ, Ζ, Η, θ και I, μεαπόφαση του Υπουργού Εθνικής Παιδείας 
και θρησκευμάτων, ύστερα από πρόταση των αρμοδίων κε¬ 
ντρικών υπηρεσιακών συμβουλίων τα οποία λαμβάνουν 
υπόψη και τη γνώμη των δευτεροβάθμιων συνιδκαλιστικών 
οργανώσεων των εκπαιδευτικών και τις εισηγήσεις των περι¬ 
φερειακών υπηρεσιακών συμβουλίων αυτών οι οποίες δια¬ 
μορφώνονται σε συνεργασία με τα αρμόδια πρωτοβάθμια 
συνδικαλιστικά όργανα με βάση τα παρακάτω κριτήρια (ί) τον 
πληθυσμό της έδρας των σχολείων, (ϋ) τις συνθήκες διαβίω¬ 
σης εκεί των εκπαιδευτικών (ίϋ) την οργανικότητα (ίν) την από¬ 
στασή τους από την έδρα του Νομού, (ν) τις συγκοινωνιακές 
συνθήκες και (νί) το υψόμετρο. Γ ια το σκοπό αυτό ο Υπουρ¬ 
γός δύναται να τάξει εύλογη προθεσμία για την υποβολή των 
σχετικών εισηγήσεων καθώς και για τη διατύπωση γνώμης 
από τις δευτεροβάθμιες συνδικαλιστικές οργανώσεις. Μετά 
την παρέλευση άπρακτης της παραπάνω προθεσμίας η κατά¬ 
ταξη των σχολείων σε κατηγορίες γίνεται ύστερα από πρό¬ 
ταση των αρμοδίων κεντρικών υπηρεσιακών συμβουλίων. 

θ) Ο χρόνος εκπ/κών και λοιπών αδειών με αποδοχές ή χω¬ 
ρίς αποδοχές, εφόσον σύμφωνα με την ισχύουσα νομοθεσία 
θεωρείται πραγματική υπηρεσία, υπολογίζεται για τη χορή¬ 
γηση μονάδων μετάθεσης συνολικής υπηρεσίας. Ο χρόνος 
που αφορά αναρρωτικές άδειες με ή χωρίς αποδοχές (άρθρα 
108-113 Υ.Κ. Π.Δ. 611/75), άδειες κύησης και λοχείας και 
κυοφορίας θεωρείται ότι διανύθηκε στην οργανική θέση του 
εκπαιδευτικού εκτός εάν πριν από τη χορήγηση της άδειας ο 
εκπαιδευτικός είχε αποσπαστεί σε άλλο σχολείο οπότε λαμ¬ 
βάνει τις μονάδες μετάθεσης του σχολείου στο οποίο απο- 
σπάστηκε. Ο χρόνος άδειας εκπ/κής με αποδοχές θεωρείται 
ότι διανύθηκε σε σχολείο Α' κατηγορίας». 


Αρθρο 15 

1. Από τη δημοσίευση του διατάγματος αυτού παύει να 
ισχύει το Π.Δ 373/93 (ΦΕΚ 158 Α'). 

2. Το Π.Δ. 385/95 (ΦΕΚ 215 Α’) εξακολουθεί να ισχύει. 

3. Η ισχύς του Διατάγματος αυτού, αρχίζει από την ημερο¬ 
μηνία δημοσίευσης στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση αυτού του Προεδρικού 
Διατάγματος. 

Αθήνα, 15 ΜαΤου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΗΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο υπ’ αριθμ. 72 Προεδρικό Διάταγμα Τροποποίησης και 
συμπλήρωσης τωνΩρολογίων και Αναλυτικών Προγραμμάτων 
των Τεχνικών - Επαγγελματικών Λυκείων και Τεχνικών - 
Επαγγελματικών Σχολών της Δευτεροβάθμιας Εκπαίδευσης 
που δημοσιεύτηκε στο ΦΕΚ 64/2.5.97 Α' επιφέρονται οι πιο 
κάτω διορθώσεις: 

α) Στη σελίδα 1165 στήλη β' και στίχο 8ο εκ των άνω από το 
λανθασμένο: «Τήρηση Λογαριασμών Πελατών (ΜΑΙΝ ΟΟϋ- 
ΗΑΝΤΕ) 2», στο ορθό: 

ΤΜΗΜΑΤΑ 

ΜΑΘΗΜΑΤΑ ΕΙΔΙΚΟΤΗΤΑΣ 1 2 

Τήρηση Λογαριασμών Πελατών 

(ΜΑΙΝ ΟΟυΚΑΝΤΕ) 2 

β) Στη σελίδα 1166 στήλη α' και στίχο 4ο εκ των άνω, από το 
λανθασμένο: «Επιχειρήσεων Οργανισμών» στο ορθό: «Επιχει¬ 
ρήσεων - Οργανισμών». 

γ) Στη ίδια σελίδα και στήλη και στίχο 5ο εκ των άνω, από το 
λανθασμένο: 

ΤΜΗΜΑΤΑ 


ΜΑΘΗΜΑΤΑ ΕΙΔΙΚΟΤΗΤΑΣ 1 2 

Διεθνείς Εμπορικές Σχέσεις 
και Οικονομική Γεωγραφία 2 

στο ορθό: 

ΤΜΗΜΑΤΑ 

ΜΑΘΗΜΑΤΑ ΕΙΔΙΚΟΤΗΤΑΣ 1 2 

Διεθνείς Εμπορικές Σχέσεις 

και Οικονομική Γεωγροφία 2 


(Από το Εθνικό Τυπογραφείο) 
- ¥ - 

Α ΠΟΦΑΣΕΙ Σ 

( 6 ) 

Πράξη Διοικητή σριθ. 2411/12.5.97 
(Άρθρο 1 του Ν. 1266/82} 

Επιτόκια χρηματοδότησης των πιστωτικών ιδρυμάτων απότην 
Τράπεζα της Ελλάδος. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το άρθρο 1 του Ν. 1266/82 «όργανα ασκήοεως της νομι¬ 
σματικής, πιστωτικής και συναλλαγματικής πολιτικής και άλ¬ 
λες διατάξεις», 

β) την ΠΔ/ΤΕ 2185/24.3.93 και ειδικότερα τα Κεφ. I πα- 
ράγρ. 3, Κεφ. II. παράγρ. Δ και Κεφ. III παράγρ. 1, 
γ) την ΠΔ/ΤΕ 2214/15.6.93, όπως ισχύει (τελευταία σχε¬ 
τική ΠΔ/ΤΕ 2403/17.12.96 και 2406/14.2.97), 
δ) την σκοπιμότητα προσαρμογής βασικών επιτοκίων χρη¬ 
ματοδότησης των τραπεζών από την τράπεζα της Ελλάδος 
προς τα επιτόκια παράβασης στη διατραπεζική αγορά, απο¬ 
φάσισε. 

να τροποποιήσει την ΠΔ/ΤΕ 2214/15.6.93, όπως ισχύει, 
και να καθορίσει από 13 Μαΐου 1997 τα επιτόκια των λογαρια¬ 
σμών που προβλέπονται στο Κεφ. I., παράγρ. 3, Κεφ. II πα¬ 
ράγρ. Δ και Κεφ. III παράγρ. 1 της ΠΔ/ΤΕ 2185/24.3.93, ως 
έξης: 

1. Αναπροεξόφληαης γραμματίων και συναλλαγματικών: 


14,5% το χρόνο. 

2. Χρηματοδότησης έναντι ενεχύρου τίτλων του Ελληνικού 
Δημοσίου: 19% το χρόνο. 

3. Χρεωστικών υπολοίπων στους τρεχούμενους λογαρια¬ 
σμούς καταθέσεων των πιστωτικών ιδρυμάτων στην Τ ράπεζα 
της Ελλάδος: 24% το χρόνο. 

Από τις διατάξεις της παρούσας Πράξης δεν προκαλείται 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυβερ- 
νήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΙ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



